``காவிரி டெல்டா மாவட்டங்களில் வழக்கமாக 3 லட்சம் ஏக்கரில் குறுவை சாகுபடி நடைபெறும். ஜுன் 12 அன்று தண்ணீர் திறக்கப்படாத காரணத்தால் ஆழ்குழாய் பாசனம் மூலம் இந்த ஆண்டு சுமார் ஒரு லட்சம் ஏக்கரில் மட்டுமே குறுவை சாகுபடி செய்யப்பட்டுள்ளது. திறக்கப்படும் தண்ணீர் இந்த ஒரு லட்சம் ஏக்கருக்கு வேண்டுமானால் பயன்படலாமே தவிர, சம்பா சாகுபடிக்கு எந்த விதத்திலும் உதவாது. சம்பா சாகுபடிப் பணிகளை இப்போது தொடங்கினால், பிறகு அக்டோபர்வாக்கில் வடகிழக்குப் பருவமழையில் சிக்கி பயிர்கள் வீணாகும்” என்கிறார், தமிழ்நாடு விவசாயிகள் சங்கத்தின் மாநிலச் செயலாளர் பெ.சண்முகம்.